## Rješenje o odobrenju prospekta o izdavanju dionica javnom ponudom VIRO tvornici šećera d.d. iz Virovitice

### NN 2/2006 (4.1.2006.), Rješenje o odobrenju prospekta o izdavanju dionica javnom ponudom VIRO tvornici šećera d.d. iz Virovitice

# KOMISIJA ZA VRIJEDNOSNE PAPIRE REPUBLIKE HRVATSKE

**55**

Sukladno odredbama članka 12. stavak 1. točka 5.
i članka 22. stavka 4. Zakona o tržištu vrijednosnih papira, Komisija za
vrijednosne papire Republike Hrvatske (u daljnjem tekstu: Komisija), temeljem
zahtjeva trgovačkog društva VIRO TVORNICA ŠEĆERA d.d. Virovitica, M. Gupca 254,
koje zastupaju opunomoćeni zaposlenici društva Hrvatska poštanska banka d.d.
Zagreb, Jurišićeva 4, kao agenta izdanja, za
odobrenje prospekta o izdavanju dionica javnom ponudom, na sjednici održanoj
dana 23. prosinca 2005. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA JAVNOM PONUDOM

1. Trgovačkom društvu VIRO TVORNICA ŠEĆERA d.d.
Virovitica, M. Gupca 254, odobrava se Prospekt o izdavanju do najviše 346.667
redovnih dionica na ime, javnom ponudom, ukupne vrijednosti od najviše
34.666.700,00 kuna, pojedinačne nominalne vrijednosti 100,00 kuna po dionici.

2. Ovo rješenje objavit će se u »Narodnim
novinama«.

```
Obrazloženje
```

```

```

Trgovačko društvo VIRO TVORNICA ŠEĆERA d.d.
Virovitica, M. Gupca 254, podnijelo je dana 16. prosinca 2005. godine zahtjev
za odobrenje prospekta o izdavanju dionica javnom ponudom, a dana 20. prosinca
2005. godine dopunu toga zahtjeva, sukladno odredbama Zakona o tržištu
vrijednosnih papira (»Narodne novine« br. 84/02, u
daljnjem tekstu: Zakon) i Pravilnika o sadržaju zahtjeva i prilozima za
odobrenje prospekta i skraćenom prospektu (»Narodne novine«, broj 118/03, u
daljnjem tekstu: Pravilnik). Zahtjevu je priložilo dokumentaciju propisanu
odredbama Zakona i Pravilnika.

U provedenom postupku, utvrđeno je da je dana
15. prosinca 2005. godine, Uprava društva VIRO TVORNICA ŠEĆERA d.d. Virovitica,
M. Gupca 254, donijela Odluku o povećanju temeljnog kapitala društva ulozima u
novcu i izdavanju redovnih dionica javnom ponudom, a Nadzorni odbor društva Odluku
o davanju prethodne suglasnosti na navedenu Odluku Uprave društva.

Sukladno Odluci Uprave društva, temeljni kapital
društva povećava se ulozima u novcu, i to izdavanjem najviše 346.667 novih
redovnih dionica, koje glase na ime, svaka u nominalnom iznosu od 100,00 kuna,
ukupne nominalne vrijednosti 34.666.700,00 kuna, za iznos iznad pari, javnom
ponudom.

Predmetna javna ponuda dionica provest će se
putem sustava za trgovanje Zagrebačke burze d.d. Zagreb, Ksaver 200, sukladno
Pravilima Burze te ugovoru o provedbi primarne distribucije dionica javnom
ponudom koji će društvo VIRO TVORNICA ŠEĆERA d.d. Virovitica, M. Gupca 254, kao
izdavatelj dionica i Burza sklopiti nakon odobrenja ovog Prospekta.

Društvo VIRO TVORNICA ŠEĆERA d.d. Virovitica, M.
Gupca 254, izdaje dionice iznad nominalne vrijednosti. Cijena jedne redovne
dionice u javnoj ponudi je 365,00 (tristošestdesetpetkuna)
kuna, plativo u novcu.

Rok za upis i uplatu dionica predmetnog izdanja,
sukladno Odluci Uprave društva VIRO TVORNICA ŠEĆERA d.d. Virovitica, M. Gupca
254, iznosi 40 dana, i to:

– na temelju članka 324., stavak 2. u vezi
članka 308. Zakona o trgovačkim društvima, postojećim dioničarima društva,
upisanim u depozitorij koji vodi Središnja
depozitarna agencija d.d., Zagreb, Ksaver 200 na dan 15. prosinca 2005. godine,
daje se pravo prvenstva pri upisu novih dionica razmjerno njihovom udjelu u
temeljnom kapitalu. Postojeći dioničari mogu ostvariti svoje pravo prvenstva
pri upisu novih dionica u roku 15 dana od objave prospekta;

– rok za upis novih dionica od strane ostalih ulagatelja je 15 dana nakon isteka roka za ostvarenje prava
prvenstva;

– rok za uplatu novih dionica je 10 dana nakon
proteka roka za upis dionica.

Odlukom Uprave društva određeno je da rok za
upis i uplatu dionica predmetnog izdanja počinje teći od prvog radnog dana
računajući od dana objave Prospekta, sukladno rješenju Komisije kojim se
odobrava Prospekt. U skladu s odredbom članka 24. stavak 1. Zakona, društvo
VIRO TVORNICA ŠEĆERA d.d. Virovitica, M. Gupca 254, obvezno je u roku od 30
dana od dostave ovoga rješenja, objaviti odobreni Prospekt, na način kako je to
određeno istom odredbom Zakona.

Predmetno izdanje dionica smatrat će se
uspješnim ukoliko u odobrenom roku bude upisano i uplaćeno 75% ukupnog izdanja
dionica.

Trgovačko društvo VIRO TVORNICA ŠEĆERA d.d.
Virovitica, M. Gupca 254, uplatilo je administrativnu pristojbu i naknadu uz
zahtjev za odobrenje Prospekta, sukladno Pravilniku o vrsti i visini
administrativnih pristojbi i naknada (»Narodne novine« br.
115/02, 43/03).

Ocjenjujući utvrdeno
činjenično stanje, Komisija utvrđuje da su zahtjevu za odobrenje prospekta o
izdavanju redovnih dionica društva VIRO TVORNICA ŠEĆERA d.d. Virovitica, M.
Gupca 254, javnom ponudom, od dana 16. prosinca 2005. godine, priloženi svi
prilozi propisani Zakonom i Pravilnikom te da podneseni Prospekt sadrži sve
podatke u skladu s odredbom članka 21. Zakona, pa je sukladno odredbi članka
22. stavak 4. Zakona, riješeno kao u izreci.

Temeljem odredbe članka 8. stavka 4. Zakona, ovo
Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog rješenja.

Klasa: UP/I-450-08/05-02/198

Urbroj: 567-01/05-4

Zagreb, 23. prosinca 2005.

Predsjednik Komisije

**Miljenko** **Fičor**, v. r.

Rješenje, NN 2/2006-55